প্রথমবার ছোটপর্দায় কৌশানি

কয়েক বছর আগে সিনেপাড়ায় গুঞ্জন শোনা গিয়েছিল টলি অভিনেতা বনি সেনগুপ্ত(Bonny Sengupta) ও কৌশানী মুখোপাধ্যায়ের(Koushani Mukhopadhya) সম্পর্ক ভেঙে গেছে। তারা একসঙ্গে থাকছেন না। এমনকি তাদের মধ্যে নাকি বাক্যালাপও নেই। সে সময় কৌশানির কথায় তার ইঙ্গিত মিলেছিল। তিনি জানিয়েছিলেন পারস্পরিক মতের মিল না হলে একা থাকাটাই ভালো।

বনি যেমন একুশের ভোটের আগে বিজেপিতে যোগ দিয়েছিলেন তেমন কৌশানী তৃণমূলের টিকিটে লড়েছিলেন কৃষ্ণনগর উত্তর কেন্দ্রে।
এরপর গত বছর শেষের দিকে বনির একটি মন্তব্য ছোটপর্দার(Small Screen) শিল্পীদের আত্মসম্মানে আঘাত করেছিল। কথা প্রসঙ্গে তিনি জানিয়েছিলেন, ‘আমার এত খারাপ অবস্থা হয়নি যে সিরিয়াল করতে হবে।’ যদিও এই মন্তব্য বিকৃত করা হয়েছে বলে সে সময় তিনি দাবী করেছিলেন। বিগত এক দশক ধরে টলিউডের বনি সেনগুপ্ত কাজ করছেন। তাকে স্পষ্টবাদী হিসেবেই অনুরাগিরা জানেন। তার মুখে ছোট পর্দা সম্পর্কে এই মন্তব্য শুনে অনেকেই গর্জে উঠেছিলেন। নেটিজেনরা বনিকে অহংকারী আখ্যা দিয়ে ট্রোল করেছিলেন। ছোট পর্দার শিল্পীরা অপমানিত বোধ করেছিলেন। সরাসরি তারা প্রতিবাদ করেছিলেন।
এবার বনি সেনগুপ্তর প্রাক্তনী কৌশানি মুখোপাধ্যায় এবার বড়পর্দার পর প্রথমবার ছোট পর্দায় কাজ শুরু করার জন্য জোর কদমে তোরজোড় শুরু করেছেন। তার অনুরাগীদের কৌতুহল প্রথমবার ছোট পর্দায় কৌশানীকে কোথায় দেখা যাবে! ধারাবাহিকে নয়; কৌশানিকে প্রথমবারের জন্য দেখা যাবে শুভশ্রী গঙ্গোপাধ্যায় এবং অঙ্কুশ হাজরার সঙ্গে একটি বিনোদনমূলক চ্যানেলের রিয়েলিটি শো ‘ডান্স বাংলা ডান্স'(Dance Bangla Dance reality show) এ। বিচারকের(Judge) আসনে যীশু সেনগুপ্ত(Jishu Srngupta), শুভশ্রী গঙ্গোপাধ্যায়(Subhshree Ganguly) ও মিঠুন চক্রবর্তীর(Mithun Chakraborty) সঙ্গে দেখা যাবে কৌশানিকেও।
রাজ চক্রবর্তীর পরিচালনায় ‘আবার প্রলয়’ উইন্ডোজের ‘বহুরূপী’ ছবিতে অভিনয় করে ইতিমধ্যেই কৌশানি যথেষ্ট নজর কেড়েছেন দর্শকদের। এবছরের শুরুতেই সৃজিত মুখোপাধ্যায়ের(Srijeet Mukhopadhya) নতুন ছবিতে কাজ শুরু করেছেন অভিনেত্রী। বড় পর্দার কাজের ব্যস্ততার মাঝেই কৌশানিকে বিচারকের ভূমিকায় ছোট পর্দার রিয়েলিটি শোতে এবার দেখা যাবে। শুরু হয়ে গেছে সেই শো এর শুটিং। প্রসঙ্গত অঙ্কুশ শুভশ্রী জুটিকে দর্শকরা ২০২৩ সালে ‘ভয়’ ছবিতে শেষবারের মতো দেখেছিল।